सुरक्षा घेरा तोड़कर पास तक पहुंचा शख्स; हिरासत में लिया गया, पूछताछ जारी
Prime Minister Narendra Modi Security Lapse In Karnataka  कर्नाटक दौरे पर गए प्रधानमंत्री नरेंद्र मोदी की सुरक्षा में चूक का मामला सामने आया है। बताया जा रहा है कि मोदी बेंगलुरु के दावणगेरे में भाजपा के विजय संकल्प यात्रा के समापन समारोह में रोड
कर्नाटक दौरे पर गए प्रधानमंत्री नरेंद्र मोदी की सुरक्षा में चूक का मामला सामने आया है। PM मोदी बेंगलुरु में शनिवार को भाजपा के विजय संकल्प यात्रा के समापन समारोह में रोड शो कर रहे थे। इस दौरान एक शख्स उनका सुरक्षा घेरा तोड़कर PM की तरफ बढ़ने लगा। फिलहाल उसे हिरासत में ले लिया गया है। सुरक्षा एजेंसियां आरोपी से पूछताछ कर रही हैं।
दो महीने में प्रधानमंत्री की सुरक्षा में चूक का यह दूसरा मामला है। इससे पहले कर्नाटक में ही हुबली इलाके में उनकी सुरक्षा में चूक हुई थी। पीएम वहां युवा महोत्सव का उद्घाटन करने पहुंचे थे।
PM मोदी की गाड़ी की तरफ तेजी से दौड़ा
मामले का वीडियो भी सामने आया है। इसमें देखा जा सकता है कि सड़क के दोनों तरफ भारी भीड़ है। लोग पीएम मोदी जिंदाबाद के नारे लगा रहे हैं। इसी बीच एक शख्स PM मोदी तक पहुंचने की कोशिश करने लगा। उनकी गाड़ी की तरफ तेजी से दौड़ने लगा। तभी वहां पर मौजूद सुरक्षाकर्मियों ने उसे पकड़ लिया। इसके बाद भी वह प्रधानमंत्री की तरफ बढ़ने की कोशिश कर रहा था।
अब पढ़िए PM मोदी की सुरक्षा में चूक कब-कब हुई?
1. जनवरी में कर्नाटक में ही हुई थी प्रधानमंत्री की सुरक्षा में चूक
12 जनवरी को कर्नाटक के हुबली में पीएम यहां युवा महोत्सव का उद्घाटन करने पहुंचे थे। वे रोड शो कर रहे थे, तभी एक युवक दौड़ता हुआ उनकी कार के गेट तक पहुंच गया और उन्हें माला पहनाने की कोशिश करने लगा। हालांकि सुरक्षाकर्मियों ने युवक को फौरन रोक लिया। इस घटना के कुछ देर बाद ही प्रधानमंत्री नरेंद्र मोदी ने यहां 26वें राष्ट्रीय युवा महोत्सव का उद्घाटन किया था। पूरी खबर पढ़ें...
2. पंजाब में प्रधानमंत्री की कार के नजदीक पहुंच गए थे भाजपा वर्कर
पंजाब के फिरोजपुर दौरे पर PM नरेंद्र मोदी की कार के नजदीक कुछ लोग आ गए थे। जिनके पास भारतीय जनता पार्टी का झंडा था। वह मोदी जिंदाबाद के नारे लगा रहे थे। सवाल उठा कि भाजपा के कार्यकर्ता ही सही लेकिन यह पीएम की कार के इतने नजदीक कैसे पहुंच गए। उस वक्त आसपास पंजाब पुलिस की सुरक्षा क्यों नहीं थी? पूरी खबर पढ़ें...
3. पंजाब में सुरक्षा में चूक की वजह से मोदी की रैली रद्द
साल 2022 में पंजाब दौरे पर प्रधानमंत्री की सुरक्षा में चूक सामने आई थी। इसकी वजह से उन्हें रैली रद्द करना पड़ा था। इसके बाद नरेंद्र मोदी बठिंडा एयरपोर्ट वापस पहुंचे तो उन्होंने भी पंजाब की कांग्रेस सरकार पर तंज कसा। न्यूज एजेंसी एएनआई के मुताबिक, मोदी ने एयरपोर्ट के अधिकारियों से कहा- अपने मुख्यमंत्री को मेरा शुक्रिया कहना कि मैं बठिंडा एयरपोर्ट तक जिंदा पहुंच सका। पूरी खबर पढ़ें...